وزارت دفاع
آئی ڈیکس – ڈی آئی او نے نئی دہلی میں 250ویں معاہدہ پر دستخط کیے، جو کہ مشن ڈیف اسپیس اور 100ویں اسپرنٹ  معاہدہ کے تحت پہلا معاہدہ ہے
انوویشنز فار ڈیفنس ایکسی لینس ، جو وزارت دفاع کا ایک اہم اقدام ہے، 15 مئی 2023 کو نئی دہلی میں اپنے 250 ویں معاہدے پر دستخط کرنے کے ساتھ ایک سنگ میل کو عبور کرلیا ہے ، جو کہ مشن ڈیف اسپیس اور 100 اسپرنٹ  معاہدہ کے تحت پہلا معاہدہ ہے۔ دفاعی سکریٹری جناب گریدھر ارامانے اور دیگر سینئر سول اور فوجی حکام کی موجودگی میں معاہدہ پر دستخط کئے گئے۔
مشن ڈیف اسپیس معاہدہ
مشن ڈیف اسپیس کے پہلے آئی ڈی ای ایکس  کانٹریکٹ کا تبادلہ ایڈیشنل سکریٹری  اور سی ای او ڈیفنس انوویشن آرگنائزیشن  جناب ٹی نٹراجن اور سی ای او، انسپے سٹی جناب ارندرجیت چودھری کے درمیان کیا گیا، جو کہ ’کیوب سیٹس کے لیے مائیکرو پروپلشن سسٹم‘ کے فاتحین میں سے ایک ہیں۔ اس چیلنج کی قیادت دفاعی خلائی ایجنسی کر رہی ہے۔
کیوب سیٹس چھوٹے سیٹوں کی ایک کلاس ہیں، جو کہ ماڈیولر؛ کم قیمت والے؛ تیاری، انضمام اور لانچ کرنے میں آسان؛ اور لانچ آن ڈیمانڈ صلاحیتوں کے لیے ایک اہم جز  کی تشکیل کرتے ہیں۔ امیجری/انٹیلی جنس سرویلنس اور جاسوسی/مواصلات کے مقاصد کے لیے، کیوب سیٹس کو قطعی طور پر منسلک کرنے کی ضرورت ہوتی ہے، اس لیے عین تدبیر اور مدار کی اصلاح کے لیے ایک کمپیکٹ مائکرو پروپلشن سسٹم کی ضرورت ہے۔ انسپے سٹی اس مقصد کے لیے گیس پر مبنی نظام تیار کر رہی ہے۔ یہ ٹیکنالوجی، ایک بار تیار ہوجانے کے بعد، دوسرے سیٹلائٹس کے ساتھ مربوط کی جاسکتی ہے، جن میں مشن ڈیف اسپیس کے تحت تیار کی جانے والی کیوب سیٹ سوارم بھی شامل ہے۔
خلائی ڈومین کی تزویراتی  اہمیت کو تسلیم کرتے ہوئے، وزیر اعظم جناب نریندر مودی نے اکتوبر 2022 میں گاندھی نگر میں ڈیف ایکسپو کے دوران نجی شعبے کے ذریعے 75 دفاعی خلائی چیلنجز کے ساتھ مشن ڈیف اسپیس کا آغاز کیا تھا۔ اس کا مقصد چیلنجوں سے نمٹنے کے ذریعے ہندوستانی نجی خلائی صنعت کو پروان چڑھانا ہے، جس میں خلائی مشن کا ہر مرحلہ – مشن کی منصوبہ بندی سے لے کر سیٹلائٹ ڈیٹا کے تجزیات تک، شامل ہے۔
100 واں اسپرنٹ  معاہدہ
اے ایس  اورسی ای او – ڈی آئی او اور سیلیکونیا ٹیکنالوجیز پرائیویٹ لمیٹڈ کے سی ای او جناب سشیل ایکناتھ گھُلے کے درمیان 100ویں اسپرنٹ  کے معاہدے کا تبادلہ ہوا۔ سیلیکونیا ٹیکنالوجیز پرائیویٹ لمیٹڈ اس چیلنج کی فاتح ہے، جس نے ایک ایسے پروٹو ٹائپ کی ترقی کا تصور کیا جو ایک ہلکا پھلکا اے ایس آئی سی  پر مبنی کمیونی کیشن سسٹم ہے، جس میں لو اَرتھ آربٹ، میڈیم ارتھ آربٹ اور جیو اسٹیشنری سیٹلائٹ کمیونی کیشن کے لیے سافٹ ویئر ڈیفائنڈ انٹینا استعمال کیا گیا ہے۔ سیلیکونیا کا حل  متعدد آزاد ریسیور/ٹرانسمیٹر ذرائع فراہم کر سکتا ہے، جو کہ فیسڈ ز- ایرے راڈارس میں ضروری ہیں، جو عام طور پر سیٹلائٹ ٹریکنگ میں استعمال ہوتے ہیں۔
یاد رہے کہ ’ایس پی آر آئی این ٹی – اسپرنٹ‘اقدام کے تحت، 18 جولائی 2022 کو نیول انوویشن اینڈ انڈیجنائزیشن آرگنائزیشن  کے سیمینار ’سواو لمبن‘کے دوران وزیر اعظم جناب نریندر مودی نے ہندوستانی صنعت کے لیے کل 75 چیلنج اسٹیٹمنٹس کی نقاب کشائی کی تھی۔ اس اقدام کا مقصد ’آزادی کا امرت مہوتسو‘ کے حصے کے طور پر اگست 2023 تک کم از کم 75 ٹیکنالوجیز/مصنوعات کو ہندوستانی بحریہ میں شامل کرنا ہے۔
آئی ڈیکس نے ڈسک- 7 کے تحت بالترتیب اکتوبر 2022 اور جنوری 2023 میں اپنے پہلے اور 50 ویں آئی ڈیکس اسپرنٹ معاہدوں پر دستخط کرنے کا سنگ میل حاصل کیا اور چند ماہ کے اندر 100ویں اسپرنٹ  معاہدے کا تبادلہ ہوا۔
آئی ڈیکس کے بارے میں
آج تک، آئی ڈیکس نے ڈی آئی ایس سی – ڈسک، پرائم اور اوپن چیلنج جیسے چیلنجوں کے مختلف زمروں کے تحت انفرادی اختراع کاروں، ایم ایس ایم ای اور اسٹارٹ اپس سے 7,500 سے زیادہ درخواستیں وصول کی ہیں۔ آئی ڈیکس ہزاروں ملازمتیں پیدا کرنے اور ہندوستان کے ہنر کو ملک میں واپس لانے میں بھی کامیاب رہا ہے۔
آئی ڈیکس اس بات کو یقینی بنانے کے لیے تیز رفتاری سے کام کر رہا ہے کہ اسٹارٹ اپس اور اختراع کاروں کے ساتھ اس کے معاہدے بروقت منطقی انجام تک پہنچیں، بالآخر ابھرتے ہوئے، جلد ہی ایک یونیکورن کی شکل اختیار کرنے کے لیے بے شمار متبادل کھولے جائیں گے اور ساتھ ہی خدمات کی ضرورت کو بھی پورا کیا جاسکے گا۔
آئی ڈیکس فریم ورک کا آغاز وزیر اعظم نے 2018 میں کیا تھا جس کا مقصد دفاعی شعبے میں باہمی تعاون اور مشترکہ ترقی کا پلیٹ فارم فراہم کرنا تھا۔ اس کا مقصد دفاعی شعبے میں حصہ ڈالنے کے لیے اسٹارٹ اپس کو شامل کرنا اور ملک میں دفاعی اور ایرو اسپیس سیٹ اپ تیار کرنا ہے۔ آئی ڈیکس کو ڈی آئی او کے ذریعے نافذ کیا جا رہا ہے، جو محکمہ دفاعی پیداوار، ایم او ڈی کے تحت قائم کیا گیا ہے۔
اپنے خطاب میں، سکریٹری دفاع نے اعتماد ظاہر کیا کہ آئی ڈیکس آنے والے وقت میں ہندوستان کو دنیا کا سب سے بڑا دفاعی اختراعی ماحولیاتی نظام بننے میں مدد کرے گا۔ انہوں نے سنگ میل تک پہنچنے میں سروسز، اسٹارٹ اپس، پارٹنر انکیوبیٹرز اور آئی ڈیکس ٹیم سمیت تمام حصص داروں کی مسلسل کوششوں اور تعاون کی بھی تعریف کی۔